b'\n_START_ARTICLE_\nNonpartisan League\n_START_PARAGRAPH_\nNonpartisan League, NPL, ble stiftet i 1915 av sosialisten Arthur C. Townley. Bevegelsen hadde sitt utgangspunkt i Nord-Dakota, men spredte seg etter hvert til andre delstater i Midtvesten og ogs\xc3\xa5 til det nordvestre USA._NEWLINE_Nonpartisan Leagues kandidater deltok i valgene i 1916 p\xc3\xa5 republikanernes lister. Lynn Frazier vant guvern\xc3\xb8rvalget i Nord-Dakota med 79% av stemmene. Han ble i 1921 den f\xc3\xb8rste amerikanske guvern\xc3\xb8ren som fikk velgernes mistillit midt i mandatperioden._NEWLINE_NPLs kandidater var lenge fremgangsrike i delstatspolitikken i Nord-Dakota som republikanere, men virksomheten opph\xc3\xb8rte i 1956 da NPL slo seg sammen med Det demokratiske parti i Nord-Dakota til dagens partiorganisasjon North Dakota Democratic-Nonpartisan League Party.'